J E G Y Z Ő K Ö N Y

Zenta község Képviselő-testülete Statútum- és normatívügyi bizottságának 4. üléséről, amelyet 2025.02.28-án 9,00 órai kezdettel tartanak a városháza Andruskó-termében.

Az ülésen részt vesznek: a bizottság elnöke Balla Anita, a bizottság tagjai Varga László, Zec Boris, és Avdalović Goran, Zenta község Képviselő-testületének elnökhelyettese Juhász Attila, a Községi Közigazgatás vezetőhelyettese Đurović Jovanka, Zenta község Képviselő-testületének titkára Stojkov Igor, a Vagyonjogi alosztály vezetője Simonyi Zoltán, a Társadalmi tevékenységi alosztályból Vučurović Branimir és a jegyzőkönyvvezető Gácser Anikó.

A bizottság távol lévő tagjai|: Báló Tatjana, Đekić Gordana, és Barna Róbert.

Az elnök üdvözli a jelenlévőket, megállapítja, hogy megvan az érvényes döntéshozatalhoz szükséges határozatképesség és javasolja az alábbi

N A P I R E N D:

1. A bizottság 3.rendes ülése jegyzőkönyvének elfogadása,
2. A Zentai Községi Képviselő-testület 2025-ös évre vonatkozó munkaprogram-javaslat megvitatása;
3. Ingatlan jelzáloggal való terheléséről szóló rendeletjavaslat megvitatása;
4. Zenta község forráshatáskörébe tartozó teendők feletti felügyelőségi ellenőrzés koordinálásában illetékes bizottság 2024. évi éves munkajelentés elfogadásáról szóló végzésjavaslat megvitatása;
5. A rendkívüli helyzetek községi törzskara 2025. évi munkatervének elfogadásáról szóló javaslat megvitatása;

A napirendet észrevételek nélkül, egyhangúlag elfogadták.

1.pont

A bizottság 3.rendes ülése jegyzőkönyvének elfogadása,

A jegyzőkönyvet észrevételek nélkül, egyhangúlag elfogadták.

2. pont

A Zentai Községi Képviselő-testület 2025-ös évre vonatkozó munkaprogram-javaslat megvitatása;

A bevezető beszédet Stojkov Igor tartotta.

Az elnök megnyitotta a vitát.

Mivel a jelenlévők közül senki nem kért szót, az elnök berekesztette a vitát, és a javaslatot szavazásra bocsátotta.

Az elnök a szavazást követően megállapította, hogy szavazattöbbséggel (3 mellette és 1 tartózkodással ) meghozták az alábbi:

H a t á r o z a t o t

Elfogadják A Zentai Községi Képviselő-testület 2025-ös évre vonatkozó munkaprogram-javaslatát és a község Képviselő-testülete elé terjesztik megvitatásra és elfogadásra.

3.pont

Ingatlan jelzáloggal való terheléséről szóló rendeletjavaslat megvitatása;

A bevezető beszédet Simonyi Zoltán tartotta.

Az elnök megnyitotta a vitát.

Megvitatatta Zec Boris, Juhász Attila és Stojkov Igor.

Zec Boris: Úgy gondolom, hogy ez nagyon hasznos, de amint alapítványokról és azokról a nagy összegekről van szó, amelyek Magyarországról érkeznek, azonnal megjelennek a tolvaj VMSZ- és SNS-pártok. Az alapítványokon keresztül lehet a „legjobban” nyomon követni a pénzeket – ezért valószínű, hogy egy részét túl fogják értékelni, egy másik része pedig valakinek a zsebébe kerül, mégpedig annak, akié az alapítvány. Emiatt ezt nem tudjuk megszavazni. Úgyhogy én ez ellen vagyok. Köszönöm szépen.

Juhász Attila: Szeretném felhívni a figyelmet arra, hogy a zsinagóga felújítási projektjére szánt pénzeszközök már el lettek költve, és a támogatás pályázat útján került odaítélésre. Ez az alapvető garancia biztosítja, hogy a zsinagóga a következő 25 évben is megtartsa rendeltetését.

Zec Boris: Szépen megkaptam ezt a pontositást akkor ezek szerint úgy látszik, hogy a pénzek bizonyos része már elment bizonyos zsebekbe.

Juhász Attila: Ha valaki ilyesmit gyanít akkor tegyen feljelentést. Eddig lefolytak a közbeszerzések, eljárások, a beruházás.

Zec Boris: Szerintem amit Juhász Attila mondott, az jogi kérdés, és nem olyasmi, amiről egy magyar nyelvtanárnak kellene véleményt mondania – bár természetesen joga van részt venni a vitában. Hogy kinek van igaza, és mi bizonyított, azt szerintem csak a bíróság döntheti el. Itt politikai vitáról és politikai véleményről van szó, és erről nem lehet úgy beszélni, mintha nem is vitáznánk semmiről. Amikor ez a bíróságra kerül, amikor benyújtjuk, az meg fog történni – előbb vagy utóbb.

Úgy, hogy ebben nincs igazad, félig abban, hogy a biróságon kell ezt feljelentés stb.de igazából itt politikai fórumon vagyunk és a politikai fórumon egy az egybe mindenki elmondhatja amit gondol .

Mivel a jelenlévők közül senki más nem kért szót, az elnök berekesztette a vitát, és a javaslatot szavazásra bocsátotta.

Az elnök a szavazást követően megállapította, hogy szavazattöbbséggel (3 mellette és 1 tartózkodással ) meghozták az alábbi:

H a t á r o z a t o t

Elfogadják az Ingatlan jelzáloggal való terheléséről szóló rendeletjavaslatot és a község Képviselő-testülete elé terjesztik megvitatásra és elfogadásra.

4.pont

Zenta község forráshatáskörébe tartozó teendők feletti felügyelőségi ellenőrzés koordinálásában illetékes bizottság 2024. évi éves munkajelentés elfogadásáról szóló végzésjavaslat megvitatása;

A bevezető beszédet Đurović Jovanka tartotta.

Az elnök megnyitotta a vitát.

Megvitatta Zec Boris és Đurović Jovanka.

Zec Boris: Akkor szeretném megkérdezni ezekkel az adatokkal kapcsolatban – itt van 2022, 2023 és 2024. Azt mondtad, hogy enyhe növekedésről van szó. De ahogy látom: 2022-ben 150.000,00, 2024-ben pedig 540.000 – ez körülbelül 350%-os növekedés. Én nem mondanám, hogy ez enyhe növekedés. Csak azt szeretném megkérdezni, mi okozott ekkora bevételnövekedést? Az okozta, hogy magasabbak lettek a büntetések, vagy az, hogy több büntetést szabtak ki?

Đurović Jovanka :Mi ragaszkodtunk hozzá. Amikor 2022-ben az új összetételű bizottság megalakult, ragaszkodtunk ahhoz, hogy megismerjük, hogyan működik az ellenőrzés.. Betekintést kértünk a szankciós gyakorlatba, amelyet nem találtunk kielégítőnek. Megvizsgáltuk, hol vannak a problémák, és javaslatokat tettünk az eljárások felgyorsítására.

Zec Boris: Még csak azt szeretném megkérdezni, hogy mi a közlekedési felügyelő hatásköre, és mi a kommunális felügyelő hatásköre?

Đurović Jovanka : Nincs itt különösebb különbség, de bizonyos helyzetekben együttműködhetnek, vagy akár át is vehetik egymás feladatait. Legközelebb el tudom hozni pontosan, hogy melyek a hatásköreik. Az önkormányzati rendeletben pontosan meg van határozva, hogy mi tartozik a közlekedési, és mi a kommunális felügyelő hatáskörébe.

Mivel a jelenlévők közül senki más nem kért szót, az elnök berekesztette a vitát, és a javaslatot szavazásra bocsátotta.

Az elnök a szavazást követően megállapította, hogy szavazattöbbséggel (3 mellette és 1 tartózkodással ) meghozták az alábbi:

H a t á r o z a t o t

Elfogadják Zenta község forráshatáskörébe tartozó teendők feletti felügyelőségi ellenőrzés koordinálásában illetékes bizottság 2024. évi éves munkajelentés elfogadásáról szóló végzésjavaslatot és a község Képviselő-testülete elé terjesztik megvitatásra és elfogadásra.

5.pont

A rendkívüli helyzetek községi törzskara 2025. évi munkatervének elfogadásáról szóló javaslat megvitatása;

A bevezető beszédet Vučurović Branimir tartotta.

Az elnök megnyitotta a vitát.

Mivel a jelenlévők közül senki nem kért szót, az elnök berekesztette a vitát, és a javaslatot szavazásra bocsátotta.

Az elnök a szavazást követően megállapította, hogy szavazattöbbséggel (3 mellette és 1 tartózkodással ) meghozták az alábbi:

H a t á r o z a t o t

Elfogadják A rendkívüli helyzetek községi törzskara 2025. évi munkatervének elfogadásáról szóló javaslat és a község Képviselő-testülete elé terjesztik megvitatásra és elfogadásra.

Mivel a napirendi pontokat kimerítették, az ülést 9,19 órakor berekesztették.

A jegyzőkönyvet vezette A bizottság elnöke

Gácser Anikó Balla Anita